****

Tlačová informácia Bardejovské kúpele 17. mája 2017

**Bardejovské kúpele pripravili bohaté kultúrne leto**

**Navštívte v nedeľu 27. mája Deň detí v Bardejovských kúpeľoch**

**Deň detí v Bardejovských kúpeľoch bude mať už piaty rok za sebou slávnostnú atmosféru. Akciová spoločnosť Bardejovské kúpele opäť pripravila na nedeľu 27. mája rovnomenné podujatie plné hier a zábavy, s voľným vstupom a konaním za akéhokoľvek počasia. V areáli pred Kúpeľnou kolonádou sa od 13.00 hod. budú konať rôzne detské atrakcie, medzi nimi aj animačné aktivity ako maľovanie na tvár a modelovanie balónov. K dispozícii bude aj nafukovací hrad. Informoval o tom generálny riaditeľ Bardejovských kúpeľov, a. s., JUDr. Ing. Jaroslav Komora.**

,,Dňom detí tradične začínajú kultúrne podujatia, ktoré sprevádzajú kúpeľnú sezónu. Jej slávnostné otvorenie pripravujeme na piatok 8. júna 2018, kedy sa bude konať požehnanie prameňov a slávnostný galavečer. P**ožehnanie minerálnych prameňov na kúpeľnej kolonáde bude tradične za účasti zástupcov cirkví v okrese Bardejov - rímskokatolíckej, gréckokatolíckej, pravoslávnej a evanjelickej.** Večerný galaprogram pre pozvaných hostí, obchodných partnerov, klientov kúpeľov a zamestnancov je z kapacitných dôvodov len na vstupenky. Tradične očakávame cca 900 divákov, čo je maximum kapacity areálu. Všetky podujatia sa uskutočnia za každého počasia,“ povedal J. Komora.

Dodal, že k najatraktívnejším podujatiam tohtoročnej kúpeľnej sezóny budú patriť Deň detí, Otvorenie kúpeľnej sezóny, Medzinárodné hudobné leto, Bardejovské kúpeľné dni, Alžbetínsky deň, Pivný festival a Hornošarišský Vínny festival. Najvýznamnejším počinom tohtoročného kultúrneho leta je 64. ročník MEDZINÁRODNÉHO HUDOBNÉHO LETA.

Bardejovské kúpele sú obľúbeným miestom oddychu, liečby i kultúrneho života. Priťahujú predovšetkým návštevníkov z Prešovského a Košického kraja. Tento rok kúpele opäť očakávajú dobrú sezónu a pravdepodobne aj prekonanie rekordu v návštevnosti, ktorý vlani dosiahol 27 170 ubytovaných klientov. Počas letnej sezóny majú veľa jednodňových návštevníkov, podľa ich štatistík je to zhruba 200 000 za rok. Kúpele sú jedným z najlepších miest severovýchodu Slovenka pre strávenie voľného času.

Otvorené sú pre verejnosť každodenne. Lákadlom sú predovšetkým dva wellness komplexy a v lete aj vonkajší bazén. Väčšie Wellness SPA - bazénový a saunový svet je v hoteli Ozón a menšie (bez plaveckého bazénu) je v hoteli Alexander. V komplexe Wellness Spa je možné využiť denne bazén v čase 11.00 - 21.00 h. a saunový svet v čase 13.00 - 21.00 h. V stredu až nedeľu sú prístupné aj fitness, masáže a solárium. V hoteli Alexander je k dispozícii v stredu až nedeľu od 13.00 do 20.30 hod. whirlpool, fínska a parná sauna, ochladzovací bazén, prívalová sprcha, tropická a masážna sprcha, tepidárium, fitness, masáže.

Viac je na: [www.kupele-bj.sk](http://www.kupele-bj.sk/) , [www.bardejov.sk](http://www.bardejov.sk),

**AKTUÁLNE KULTÚRNE AKCIE V ROKU 2018:**

**Máj 2018**:

DEŇ DETÍ v Bardejovských Kúpeľoch – 5. ročník/ 27.05.2018 - nedeľa/; Areál pri Kúpeľnej kolonáde. Podujatie pre deti so začiatkom o 13.00 hod., ktoré sa bude konať v areáli pred Kúpeľnou kolonádou. Pripravené sú rôzne detské atrakcie - nafukovací hrad a animačné aktivity - maľovanie na tvár, modelovanie balónov, .... Podujatie sa uskutoční za každého počasia. Vstup voľný.

**Jún 2018**:

HUDOBNÉ VYSTÚPENIA pri kolonáde – /soboty/ v dňoch 02.06., 09.06., 16.06., 23.06. a 30.06.2018 o 15.00 hod., pódium pri Kúpeľnej kolonáde. Vstup voľný.

POŽEHNANIE MINERÁLNYCH PRAMEŇOV /08.06.2018 - piatok/ 13.30 hod. v priestoroch kúpeľnej kolonády/.

OTVORENIE KÚPEĽNEJ SEZÓNY začiatok o 17.00 hod. / pre VIP hostí/ a o 19.00 hod. /pre zamestnancov a klientov BK a.s./, na letnom kúpalisku. Vstup za poplatok.

VÝSTAVA RUŽÍ A ĽALIÍ  / jún /; Kúpeľná kolonáda

**Júl – August** **2018:**

MEDZINÁRODNÉ HUDOBNÉ LETO– 64. ročník/ 02.07.2018 – 01.09.2018 /; Pódium pri Kúpeľnej kolonáde, koncertná sála hotela Astória

-       pri kolonáde sa konajú denne /okrem pondelkov/ koncerty klasickej hudby v podaní orchestra Cassovia Ensemble Košice v mesiaci júl a Prešovského salónneho orchestra v mesiaci august /utorok – nedeľa: 10.30 – 11.30 hod. a 16.30 – 18.00 hod./. Koncerty pri kolonáde grátis. Súčasťou MHL je aj cyklus 10 koncertov vážnej hudby v koncertnej sále hotela Astória, so začiatkom vždy o 19.30 hod. Vstup: 2 €.

**Júl 2018**:

BARDEJOVSKÉ KÚPEĽNÉ DNI– 15. ročník/ 07. – 08.07.2018 – sobota, nedeľa/; Areál pri Kúpeľnej Dvorane

-       začiatok o 14.00 hod. v areáli pred Kúpeľnou Dvoranou. Tradičné podujatie spojené s bohatým kultúrnym programom. Súčasťou podujatia sú aj atrakcie a rôzne animačné aktivity pre deti. Prezentácia a predaj tradičných remeselných a iných výrobkov.

**August 2018**:

VÝSTAVA GLADIOLOV / august /; Kúpeľná kolonáda

ALŽBETÍNSKY DEŇ – 15. ročník/ 19.08.2018 - nedeľa /; Areál pri Kúpeľnej kolonáde

-       pamätný deň, ktorý sa realizuje na počesť návštevy cisárovnej Alžbety – Sisi, ktorá v Bardejovských Kúpeľoch strávila dva týždne. Spomienková slávnosť o 14.30 hod. pri pamätníku cisárovnej. Sprievodný program: prechádzka cisárovnej Sisi s Franzom Jozefom v dobových kostýmoch po areáli kúpeľov a možnosť fotenia sa s nimi. Rôzne sprievodné programy. Vstup voľný.

**September 2018**:

PREHĽAD DYCHOVÝCH HUDIEB a PIVNÝ FESTIVAL – 6.ročník/ 02.09.2018 - nedeľa/; Areál pri Kúpeľnej kolonáde

-       prehliadka dychových hudieb /13.00 – 18.00 hod./ a vystúpenia ľudových súborov, ktoré sa budú konať pred Kúpeľnou kolonádou. Sprievodný program pre deti. Súčasťou podujatia je malý Pivný festival – prezentácia viacerých druhov pív firmy Heineken Slovakia. Začiatok o 13.00 hod. Vstup voľný.

HUDOBNÉ VYSTÚPENIA pri kolonáde– /soboty/ v dňoch 08.09., 15.09., 22.09.2017 a 29.09.2018 o 15.00 hod., pódium pri Kúpeľnej kolonáde. Vstup voľný.

**Október 2018**:

HORNOŠARIŠSKÝ VÍNNY FESTIVAL – 4.ročník;/ 06.10.2018 - sobota/; Kúpeľná Kolonáda

-       prezentácia viacerých slovenských vinárstiev, bohaté sprievodné akcie a kultúrny program so začiatkom o 13.00 hod. v priamo v Kúpeľnej kolonáde.